Det er dagen før dagen, hvor hele Danmark skal i stemmeboksen og sætte kryds ud for den kandidat, det parti eller den liste, de ønsker i byrådet. TV2 Nords politiske analytiker, Søren Wormslev, giver dig her en sidste mulighed for at få overblikket over, hvordan valgkampen forud for regionsrådsvalget er gået. - Det er kendt, at der er udfordringer med sygeplejerskerne efter konflikten og efter corona. Der mangler sygeplejersker. Det er kendt, at der er en lang ventetid for især børn og unge med psykiske lidelser blandt andet fordi, der mangler psykologer. Og det er en kendt sag, at der i nogle dele af Nordjylland mangler praktiserende læger, siger Søren Wormslev i analysen nedenfor. Stadig i tvivl? Med vores kandidattest kan du svare på 25 spørgsmål, som kandidaterne i din kommune i forvejen har svaret på Ved at sammenligne dine svar med kandidaternes svar kan vi vise de kandidater, der ligger tættest på dine politiske holdninger. Du kan efter testen se kandidaternes uddybende forklaringer til hvert spørgsmål. Du kan også finde alle kandidaterne til regionsrådsvalget her, inden du skal i stemmeboksen. Kandidattesten er lavet i samarbejde mellem, TV 2, TV 2 Regionerne, Jysk Fynske Medier, Sjællandske Medier, Det Nordjyske Mediehus, Megafon, Paqle og en række lokale medier.
I Region Nordjylland har forsinkelsen af det nye sygehusbyggeri og ikke mindst budgetoverskridelse på 600 millioner kroner fyldt debatten.